Държавен вестник, бр. 98, 2015 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  98
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ И ОБЩИНИ
МИНИСТЕРСТВО  
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
ЗАПОВЕД № РД-02-14-1329 
от 3 декември 2015 г.
На основание чл. 25, ал. 4 от Закона за адми-
нистрацията, чл. 5, ал. 1, т. 9 от Устройствения 
правилник на Министерството на регионалното 
развитие и благоустройството, приет с Постано-
вление № 388 на Министерския съвет от 2014 г., 
чл. 9, ал. 2, т. 4 от Закона за техническите  
изисквания към продуктите и чл. 8, ал. 1, т. 5 
от Наредба № РД-02-20-1 от 2015 г. за условията 
и реда за влагане на строителни продукти в 
строежите на Република България определям 
Български национални изисквания за влагането 
на строителни продукти в строежите във връз-
ка с предвидената им употреба или употреби 
съгласно:
1. Националните приложения към хармони-
зираните стандарти от приложение № 1, в т.ч. за 
случаите по чл. 5 на Регламент (ЕС) № 305/2011 
на Европейския парламент и на Съвета от 9 март 
2011 г. за определяне на хармонизирани условия 
за предлагането на пазара на строителни про-
дукти и за отмяна на Директива 89/106/ЕИО на 
Съвета (Регламент (ЕС) № 305/2011).
2. Националните приложения към стандартите 
от приложение № 2 и националните изисквания 
по групи продукти от приложение № 3.
Периодът за едновременно прилагане на хар-
монизираните стандарти по чл. 17, параграф 5, 
букви „б“ и „в“ на Регламент (ЕС) № 305/2011 
се прилага и за съответните национални при-
ложения, разработени към тях.
Приложенията са неразделна част от за- 
поведта.
Заповедта с приложенията да се публикува 
и на електронната страница на Министерството 
на регионалното развитие и благоустройството.
Заповедта влиза в сила от деня на обнарод-
ването є в „Държавен вестник“.
Контрола по изпълнение на заповедта въз-
лагам на г-н Николай Нанков – заместник-
министър на регионалното развитие и благоу-
стройството.
Министър:  
Л. Павлова
Приложение № 1
Списък на националните приложения към 
хармонизирани стандарти, които определят 
национални изисквания за влагането на стро-
ителни продукти в строежите във връзка с 
предвидената употреба
1. БДС EN 197-1/NA „Цимент. Част 1: Състав, 
изисквания и критерии за съответствие на обик-
новени цименти. Национално приложение (NA)“
2. БДС EN 413-1/NA „Цимент за зидария. 
Част 1: Състав, изисквания и критерии за съот-
ветствие. Национално приложение (NA)“
МИНИСТЕРСТВО  
НА ОБРАЗОВАНИЕТО И НАУКАТА
ЗАПОВЕД № РД-14-84 
от 30 ноември 2015 г.
На основание чл. 10, ал. 6 ЗНП и чл. 12, ал. 2, 
4 и 7 ППЗНП по мотивирано предложение на 
кмета на община Брезник, Решение № 878 по 
протокол № 9 от 16.10.2015 г. на Общинския 
съвет – гр. Брезник, становище от Регионалния 
инспекторат по образованието – Перник, и ста-
новище на експертната комисия, назначена със 
Заповед № РД-09-61 от 16.01.2015 г. на министъра 
на образованието и науката, поради преустановен 
образователно-възпитателен процес и липса на 
ученици за учебната 2015/2016 г. закривам Про-
фесионална гимназия по селско стопанство „Н. 
Й. Вапцаров“ – гр. Брезник, община Брезник, 
област Перник.
1. Трудовите правоотношения да бъдат уре-
дени при условията на чл. 328, ал. 1, т. 1 КТ.
2. Имуществото на закритото училище да 
се предаде на Министерството на земеделието 
и храните. 
3. Учениците от Професионална гимназия 
по селско стопанство „Н. Й. Вапцаров“ – гр. 
Брезник, община Брезник, област Перник, са 
насочени за обучение при условията на чл. 9 ЗНП. 
4. Задължителната документация на Про-
фесионална гимназия по селско стопанство 
„Н. Й. Вапцаров“ – гр. Брезник, община Брез- 
ник, област Перник, да се съхранява в СОУ 
„В. Левски“ – гр. Брезник, община Брезник, 
област Перник. 
На основание чл. 51, ал. 1 от Закона за На-
ционалния архивен фонд документите, обект на 
Националния архивен фонд, които са описани 
в номенклатурата на делата на закритото учи-
лище със срок постоянен, да бъдат обработени 
по реда на Наредбата за реда за организирането, 
обработването, експертизата, съхраняването и 
използването на документите в учрежденските 
архиви на държавните и общинските институции 
(ДВ, бр. 17 от 2009 г.) и да бъдат предадени в 
Централния държавен архив.
Документите с дългосрочно справочно зна-
чение на закритото училище да се съхраняват 
до изтичане на определените им срокове в 
приемащите училища.
5. Фондът от учебници да се съхранява в 
училищата, които приемат учениците на за-
критото училище.
Заповедта може да се обжалва в 14-дневен 
срок от обнародването в „Държавен вестник“ 
пред Върховния административен съд.
Министър:  
Т. Танев
7965